F10:Opstel joernale - Gevorderd
F10:Opstel joernale - Gevorderd
Opstel van Joernale – Gevorderd
Die gevorderde opsies om elk van die joernale op te stel of te konfigureer, kan beslis die invoer van transaksies makliker, meer akkuraat en vinniger maak.
1.Balanseer altyd - Outomatiese balansering van transaksies in joernaal.
2.Nie oopitem joernaal - De-aktiveer die “Oopitem seleksie” en bevestiging skerms wanneer transaksies vir rekeninge wat as “Oopitem rekeninge” (debiteur-, krediteur- en / of grootboekrekeninge) gestel is.
3.Onthou inklusief – Stoor die inklusiewe metode om transaksies inklusief van BTW in te sleutel.
4.Outo-joernaalnaam – Indien dié opsie gekies (gemerk) is, sal dit outomaties die datum (byvoorbeeld, “20170301” as die joernaalnaam (alias) genereer.
5.Slegs in rekening vir soek – Nog nie gedokumenteer nie.
6.Onthou BTW op kontrarekening - Stoor die stellings vir die BTW-rekeninge of -kodes op die Kontrarekening.
7.Onthou kontra op rekening - Stoor die stellings vir die kontrarekening (balanserende transaksie).
8.Projekte – Indien projekte geaktiveer is, kan u dié opsie vir dié joernaal kies (merk). U kan dan projekte vir transaksies in dié joernaal kies.
9.Kostesentrum en Kostesentrums - Indien kostesentrums 1 en / of 2 geaktiveer is, kan u dié opsie vir dié joernaal kies (merk). U kan dan kostesentrums vir transaksies in dié joernaal kies. Kostesentrum 1 en / of Kostesentrum 2. In die Kostesentrums veld, kan u ook 'n verstek kostesentrum vir dié joernaal kies.
10.Rekeningkode opsoektipe - Selekteer die volgende opsies om die lys van rekeninge wat in die Rekeninge opsoek vertoon moet word, te konfigureer:
a)Alle – Kies om alle rekeninge (d.i. Algemene grootboek, Debiteure-, Krediteure- en Spesiale grootboekrekeninge) te lys.
b)Algemene grootboek – Kies om slegs Algemene grootboekrekeninge te lys. (Debiteure-, Krediteure- en Spesiale grootboekrekeninge sal nie gelys word nie). Voorbeelde vir hierdie opsie is onder andere, wanneer u transaksies waarin geen debiteur- en krediteurrekeninge betrokke is nie, soos onder meer Waardevermindering- of aansuiwerings en regstellings vir algemene grootboekrekeninge. Ander voorbeelde is onder andere, kontant aankope in die Betalingsjoernaal en Kleinkasjoernaal (wat teen 'n uitgawe- of baterekening toegewys kan word).
c)Debiteure - Kies om slegs Debiteurrekeninge te lys. (Algemene Grootboek-, Krediteure- en Spesiale grootboekrekeninge sal nie gelys word nie). Voorbeelde vir hierdie opsie is onder andere, wanneer u fakture vir verkoopstransaksies op krediet aan debiteure in die verkoopsjoernaal wil lys. 'n Ander voorbeeld is onder andere, wanneer u die ontvangstejoernaal wil gebruik om slegs ontvangstes (kwitansies en deposito's) vir betalings wat u vanaf debiteure ontvang, te boek wil stel.
d)Krediteure - Kies om slegs Krediteurrekeninge te lys. (Algemene grootboek-, Debiteure- en Spesiale grootboekrekeninge sal nie gelys word nie). Voorbeelde vir hierdie opsie is onder andere, wanneer u aankoopfakture vir aankooptransaksies op krediet vanaf krediteure in die aankoopjoernaal wil lys. 'n Ander voorbeeld is onder andere, wanneer u die betalingsjoernaal wil gebruik om slegs betalings wat aan krediteure op hul rekeninge (tjekteenblaaie, -rekwisisies, ens.) gemaak is, te boek wil stel.
e)Spesiale grootboeke - Kies om slegs Spesiale grootboekrekeninge te lys.
f)Oopitem – Kies om slegs die rekeninge wat as oopitem rekeninge gestel is, te lys.
11.Kontrarekeningkode opsoektipe - Selekteer die volgende opsies om die lys van rekeninge wat in die Rekeninge opsoek vir Kontrarekeninge se transaksies vertoon moet word, te konfigureer:
a)Alle – Kies om alle rekeninge (d.i. Algemene grootboek, Debiteure, Krediteure en Spesiale grootboekrekeninge te lys).
b)Algemene grootboek – Kies om slegs Algemene grootboekrekeninge te lys. (Debiteure-, Krediteure- en Spesiale grootboekrekeninge sal nie gelys word nie).
c)Debiteure - Kies om slegs Debiteurrekeninge (Algemene Grootboek-, Krediteure- en Spesiale grootboekrekeninge sal nie gelys word nie).
d)Krediteure- Kies om slegs Krediteurrekeninge (Algemene Grootboek-, Debiteure- en Spesiale grootboekrekeninge sal nie gelys word nie).